CELEX: 32007R1539
Language: sl
Date: 2007-12-20 00:00:00
Title: Uredba Komisije (ES) št. 1539/2007 z dne 20. decembra 2007 o določitvi koeficientov, ki veljajo za izvoženo žito v obliki škotskega viskija za obdobje 2007/2008

21.12.2007   
            
            
               SL
            
            
               Uradni list Evropske unije
            
            
               L 337/50
            
         
      UREDBA KOMISIJE (ES) št. 1539/2007
   z dne 20. decembra 2007
   o določitvi koeficientov, ki veljajo za izvoženo žito v obliki škotskega viskija za obdobje 2007/2008
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1),
   ob upoštevanju Uredbe Komisije (ES) št. 1670/2006 z dne 10. novembra 2006 o podrobnih pravilih za uporabo Uredbe Sveta (ES) št. 1784/2003 v zvezi z določanjem in odobritvijo prilagojenih nadomestil za žita, ki se izvažajo v obliki nekaterih žganih pijač (2), in zlasti člena 5 Uredbe,
   ob upoštevanju naslednjega:
   
               (1)
            
            
               Člen 4(1) Uredbe (ES) št. 1670/2006 določa, da so količine žit, ki pridejo v poštev za nadomestila, tiste količine, ki so dane pod nadzor in destilirane ter pomnožene s koeficientom, ki se vsako leto določi za vsako zadevno državo članico. Ta koeficient izraža povprečno razmerje med skupnimi izvoženimi količinami in skupnimi trženimi količinami zadevnih žganih pijač na osnovi trenda, opaženega pri teh količinah v številu let, ki ustreza povprečnemu obdobju staranja za zadevno žgano pijačo.
            
         
               (2)
            
            
               Na osnovi podatkov, ki jih je podalo Združeno kraljestvo in se nanašajo na obdobje od 1. januarja do 31. decembra 2006, je bila v letu 2006 povprečna doba staranja škotskega viskija šest let.
            
         
               (3)
            
            
               Zato je treba določiti koeficiente za obdobje od 1. oktobra 2007 do 30. septembra 2008.
            
         
               (4)
            
            
               Člen 10 Protokola 3 Sporazuma o Evropskem gospodarskem prostoru izključuje dodelitev izvoznih nadomestil v Lihtenštajn, na Islandijo in Norveško. Poleg tega je Skupnost z določenimi tretjimi državami sklenila sporazume, ki odpravljajo izvozna nadomestila. V skladu s členom 7(2) Uredbe (ES) št. 1670/2006 je treba to upoštevati pri izračunavanju koeficientov za obdobje 2007/2008 –
            
         SPREJELA NASLEDNJO UREDBO:
   Člen 1
   Za obdobje od 1. oktobra 2007 do 30. septembra 2008 so koeficienti iz člena 4 Uredbe (ES) št. 1670/2006, ki veljajo za žita, uporabljena v Združenem kraljestvu za proizvodnjo škotskega viskija, določeni v Prilogi te uredbe.
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. oktobra 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 78. Uredba, kakor je bila nazadnje spremenjena z Uredbo (ES) št. 735/2007 (UL L 169, 29.6.2007, str. 6).
   
      (2)  UL L 312, 11.11.2006, str. 33. Uredba, kakor je bila spremenjena z Uredbo (ES) št. 1913/2006 (UL L 365, 21.12.2006, str. 52).
   
      PRILOGA
      Koeficienti, ki se uporabijo za Združeno kraljestvo
      
                  Obdobje uporabe
               
               
                  Koeficient v veljavi
               
            
                  za ječmen, predelan v slad, uporabljen za proizvodnjo viskija iz sladu
               
               
                  za žita, uporabljena za proizvodnjo viskija iz žit
               
            
                  od 1. oktobra 2007 do 30. septembra 2008
               
               
                  0,445
               
               
                  0,526